**Sisekaitseakadeemia 2023/2024. õppeaasta**

### PIMEVÕRKPALLI TURNIIRI JUHEND

**1. *Eesmärk.***

Populariseerida Sisekaitseakadeemia õppurite ja töötajate seas võrkpalli ning selgitada välja 2023/2024. õppeaasta Sisekaitseakadeemia parim võistkond.

Valmistuda Ylipalli võistlusteks (20.09, 11.11).

**2. *Läbiviimise koht ja aeg.***

Mängud viiakse läbi Tallinna Kase 61 spordihoones ühepäevase võistlusena

kolmapäeval, **13. septembril** vahemikus kell **17.00-20.30**. Täpsem ajakava selgub pärast võistkondade registreerumist.

**3. *Võistluste korraldamine****.*

Võistluste üldjuhtimist koordineerib spordikeskus. Mänge vilistavad Gustav Lankei ja Madis Parrol. Peakorraldajad on Gustav Lankei ja Madis Parrol.

**4. *Osalejad ja võistluste süsteem****.*

Võistlustel on võrk kuni põrandani kaetud mitte läbi paistva kattega. Üldiselt juhindutakse kehtivatest võrkpallireeglitest. **Geimide ja punktide arv otsustatakse pärast eelregistreerimise lõppu vastavalt registreerunud võistkondade arvule. Võistkonna suurus on kuni 8 mängijat. Korraga on platsil 6 inimest, kellest vähemalt 3 on naised.**

Võistkonnad koostatakse reeglina kolledžite kaupa, ühest kolledžist võib välja panna mitu võistkonda. Võistlema on oodatud ka töötajad ja magistrandid. Vajaduse korral võib võistkondades kasutada üksikuid vilistlasi.

Vastavalt osalevate võistkondade arvule mängitakse ringsüsteemis (kõik omavahel läbi) või loositakse võistkonnad alagruppidesse. Süsteem ja esmane ajakava täpsustatakse pärast registreerumist ja edastatakse võistkonna esindajaile e-postiga.

**5. *Paremuse selgitamine****.*

Ringsüsteemis annab võit 2 punkti, kaotus 1 punkti, loobumine 0 punkti.

Võrdsete punktide korral kahe võistkonna vahel otsustab paremuse omavaheline mäng. Võrdsete punktide korral kolme või enama võistkonna vahel otsustab paremuse omavaheliste mängude geimide suhe, selle võrdsuse korral parem punktide suhe.

**6. *Autasustamine.***

Autasustatakse esikolmikusse tulnud võistkondi.

**7.** ***Eelregistreerimine ja muud küsimused.***

Võistkondade nimeline eelregistreerimine (ära märkida ka võistkonna esindaja ja tema kontaktid) **11.septembrini (k.a.)** Gustav.Lankei@kad.sisekaitse.ee.

Väike-Maarjast või Paikuselt tulijatel kooskõlastada transpordivajadus enda asukoha transpordi koordinaatoriga.

Osalejad vastutavad ise enda valmisoleku, tervise ja piisava soojenduse tegemise eest võistluse eel.

Gustav Lankei

FS-210 kadett